
PRIVILEGIJUOTOS PRIEIGOS VALDYMO (PAM) SPRENDIMO LICENCIJOS

1. BENDROSIOS NUOSTATOS

1. Perkančioji organizacija numato įsigyti privilegijuotos prieigos valdymo (angl. Privileged Access Management – PAM) sprendimo neterminuotą licenciją ir su tuo susijusias diegimo, konfigūravimo, integravimo, testavimo bei mokymų paslaugas.
2. Sprendimas diegiamas perkančiosios organizacijos valdomoje infrastruktūroje (on-premises) ir skirtas ne mažiau kaip 5 (penkiems) IT administratoriams bei ne mažiau kaip 25 (dvidešimt penkiems) Windows ir Linux serveriams.
3. Sprendimas turi padėti įgyvendinti Kibernetinio saugumo reikalavimų apraše nustatytus privilegijuotos prieigos, tapatumo nustatymo ir audito reikalavimus.

Lentelė 1
	Rūšis
	Kiekis

	Privilegijuotos prieigos valdymo (PAM) programinės įrangos neterminuota licencija (ne mažiau kaip 5 (penki) IT administratoriams ir ne mažiau kaip 25 (dvidešimt penki) Windows / Linux serveriams)
	1 vnt.

	PAM sprendimo diegimo, konfigūravimo, integravimo ir testavimo paslaugos
	1 kompl.

	PAM administratorių mokymai ir dokumentacijos perdavimas
	1 kompl.



4. PAM licencija turi būti neterminuota. Į kainą turi būti įtraukti ne trumpesnio kaip 12 (dvylikos) mėnesių laikotarpio gamintojo atnaujinimai, saugumo pataisymai ir techninis palaikymas. Pasibaigus palaikymo laikotarpiui, sprendimas turi ir toliau veikti visa įsigyta apimtimi be privalomo abonentinio ar prenumeratos mokesčio.
5. Tiekėjas turi įdiegti ir sukonfigūruoti PAM sprendimą, integruoti jį su perkančiosios organizacijos tapatybių infrastruktūra ir SIEM (angl. Security Information and Event Management – SIEM), sukonfigūruoti RDP / SSH prieigą, slaptažodžių saugyklą, automatinį slaptažodžių keitimą, auditą ir sesijų įrašymą, atlikti testavimą, apmokyti administratorius ir perduoti administravimo bei atkūrimo dokumentaciją.











2. TECHNINIAI REIKALAVIMAI PRIVILEGIJUOTOS PRIEIGOS VALDYMO (PAM) SPRENDIMUI

Privilegijuotos prieigos valdymo (PAM) sprendimo neterminuota licencija ir diegimo paslaugos – 1 komplektas:

	Rodiklis
	Reikalaujama reikšmė
	Siūloma reikšmė

	Pavadinimas
	Nurodyti siūlomo sprendimo pavadinimą, gamintoją, versiją ir licencijos tipą ir jos trukmę.
	

	Programinės įrangos tipas ir architektūra
	PAM sprendimas turi būti diegiamas perkančiosios organizacijos valdomoje infrastruktūroje (on-premises) ir valdomas per interneto naršyklę.
Visi sprendimui būtini proxy, gateway, connector ar kiti komponentai turi būti įtraukti į pasiūlymą.
	

	Licencijavimo modelis
	Turi būti suteikta neterminuota (perpetual) licencija arba lygiavertė neterminuota naudojimo teisė. Pasibaigus palaikymui ar atnaujinimams, visos įsigytos funkcijos turi veikti toliau.
Pagrindinėms PAM funkcijoms neturi būti taikomas privalomas periodinis abonentinis mokestis.
	

	Licencijų pateikimas ir įsigaliojimas
	Tiekėjas turi pateikti PAM licencijos kodus per 10 (dešimt) darbo dienų nuo Sutarties įsigaliojimo.
Neterminuota PAM licencija turi būti aktyvuota ne vėliau kaip iki sprendimo diegimo pradžios.
Tiekėjas turi nurodyti licencijos aktyvavimo (galiojimo pradžios) datą.
	

	Licencijavimo apimtis
	Sprendimas turi būti skirtas ne mažiau kaip 5 (penki) vardiniams IT administratoriams ir leisti valdyti ne mažiau kaip 25 (dvidešimt penkis) Windows ir Linux serverius ar kitus administruojamus objektus.
	

	Papildomos programinės įrangos ir infrastruktūros licencijos
	Į pasiūlymą turi būti įtrauktos visos PAM veikimui būtinos mokamos licencijos. Jei reikalinga atskira duomenų bazė, operacinė sistema ar kitas mokamas komponentas, tiekėjas turi tai aiškiai nurodyti pasiūlyme.
	

	Administravimo konsolė
	Administravimo konsolė turi veikti per interneto naršyklę, palaikyti rolėmis pagrįstą teisių valdymą (RBAC) ir mažiausių būtinų teisių principą.
	

	Tapatybių integracija
	Sprendimas turi integruotis su Microsoft Active Directory ir (ar) Microsoft Entra ID arba lygiaverčiu tapatybių šaltiniu.
Turi būti galima naudoti vardines administratorių paskyras.
	

	Kelių veiksnių tapatumo nustatymas (MFA)
	Administratorių prisijungimui prie PAM turi būti taikomas kelių veiksnių tapatumo nustatymas (MFA).
	

	Atskiros administratoriaus paskyros ir prieigų valdymas
	Administravimo veiksmai turi būti atliekami atskiromis administratoriaus paskyromis.
Privilegijuotas prieigas turi būti galima centralizuotai suteikti, keisti, apriboti ir panaikinti.
	

	Privilegijuotų kredencialų saugykla
	Turi būti centralizuota privilegijuotų paskyrų, slaptažodžių, raktų ir kitų kredencialų saugykla. Duomenys turi būti saugomi šifruotai, o jungiantis per PAM privilegijuotas slaptažodis neturi būti atskleidžiamas naudotojui.
	

	Slaptažodžių valdymas ir automatinė rotacija
	Turi būti palaikomas automatinis privilegijuotų paskyrų slaptažodžių keitimas ir slaptažodžių politikų taikymas.
	

	RDP ir SSH privilegijuotos prieigos valdymas
	Turi būti valdomos privilegijuotos RDP ir SSH sesijos į Windows ir Linux serverius per PAM proxy, gateway, session broker ar lygiavertį mechanizmą. Prisijungiant privilegijuotas slaptažodis neturi būti atskleidžiamas naudotojui.
	

	Beagentis administravimas
	Standartiniam RDP ir SSH sesijų valdymui neturi būti privaloma diegti agento į kiekvieną valdomą serverį. Jei agentas reikalingas papildomoms funkcijoms, jo licencija turi būti įtraukta į pasiūlymą.
	

	Privilegijuotų sesijų įrašymas ir paieška
	Turi būti galima įrašyti ir peržiūrėti privilegijuotas RDP ir SSH sesijas. Įrašų turi būti galima ieškoti pagal naudotoją, paskyrą, serverį ir laiką.
	

	Administratorių veiksmų ir autentifikavimo auditas
	Turi būti fiksuojami administratorių prisijungimai, paskyrų ir teisių pakeitimai, slaptažodžių keitimas, administratorių veiksmai, privilegijuotų sesijų pradžia ir pabaiga bei kiti svarbūs saugumo įvykiai.
	

	Audito įrašų saugojimas ir apsauga
	Audito įrašai turi būti saugomi ne trumpiau kaip 90 (devyniasdešimt) kalendorinių dienų arba perduodami į perkančiosios organizacijos SIEM. Įrašai turi būti apsaugoti nuo neteisėto pakeitimo ar ištrynimo.
	

	Perspėjimai apie audito / žurnalų rinkimo sutrikimą
	Turi būti galima automatiškai pranešti apie audito, sesijų įrašymo ar žurnalų rinkimo sutrikimus ir kitus kritinius PAM įvykius.
	

	SIEM integracija
	PAM audito ir saugumo įvykiai turi būti perduodami į perkančiosios organizacijos SIEM per Syslog, CEF, API ar lygiavertę sąsają. Integracijai neturi būti reikalinga papildoma į pasiūlymo kainą neįtraukta licencija.
	

	Atsarginės kopijos
ir jų atkūrimas
	Turi būti numatyta PAM konfigūracijos, kredencialų saugyklos ir kitų svarbių duomenų atsarginių kopijų kūrimo bei atkūrimo galimybė.
Tiekėjas turi pateikti ir išbandyti atkūrimo procedūrą.
	

	Veiklos tęstinumas
ir plėtimas
	Pradiniame etape gali būti diegiamas vieno pagrindinio mazgo sprendimas. Ateityje turi būti galima įdiegti HA, rezervavimo ar papildomus proxy / gateway komponentus nekeičiant pagrindinės PAM platformos.
	

	Plėtros galimybės ir papildomi moduliai
	Ateityje turi būti galima plėsti administratorių, valdomų serverių ir papildomų PAM modulių skaičių nekeičiant pagrindinės platformos.
	

	Gamintojo atnaujinimai ir techninis palaikymas
	Į kainą turi būti įtraukti ne trumpesnio kaip 12 (dvylikos) laikotarpio gamintojo atnaujinimai, saugumo pataisymai ir techninis palaikymas. Tolesnis palaikymo pratęsimas turi būti neprivalomas.
Tiekėjas turi nurodyti jo pratęsimo kainodaros principą.
	

	Gamintojo garantija
	PAM sprendimui turi būti taikoma ne trumpesnė kaip 12 (dvylikos) mėnesių gamintojo garantija (garantinis aptarnavimas), kurios laikotarpis skaičiuojamas nuo licencijos galiojimo pradžios.
Garantinę priežiūrą atlieka gamintojas.
Garantiniu laikotarpiu turi būti užtikrintas programinės įrangos klaidų taisymas ir galimybė kreiptis į gamintoją dėl techninių sutrikimų. Teisė gauti naujas programinės įrangos versijas turi būti užtikrinta pagal gamintojo palaikymo sąlygas.
	

	Diegimas ir konfigūravimas
	Tiekėjas turi įdiegti ir sukonfigūruoti PAM sprendimą, integruoti jį su AD / Entra ID, MFA ir SIEM, sukonfigūruoti slaptažodžių saugyklą ir rotaciją, RDP / SSH prieigą, sesijų įrašymą, Discovery ir auditą bei atlikti sprendimo testavimą.
	

	Diegimo terminas
	Tiekėjas turi užbaigti PAM sprendimo diegimo, konfigūravimo, integravimo, testavimo, PAM administratorių mokymų ir dokumentacijos perdavimo ne vėliau kaip iki 2027 m. sausio 31 d.
	

	Diegimo eiliškumas ir teikimo grafikas
	Tiekėjas iki diegimo pradžios turi su perkančiąja organizacija suderinti diegimo grafiką, nurodydamas etapus ir planuojamas jų datas.
Diegimas vykdomas šiais etapais:
1) licencijų pateikimas;
2) PAM sprendimo diegimas ir konfigūravimas;
3) integracija su AD / Entra ID, MFA ir SIEM;
4) funkcionalumo ir atkūrimo procedūrų testavimas;
5) administratorių mokymai ir dokumentacijos perdavimas.
Suderinus su perkančiąja organizacija, atskiri etapai gali būti vykdomi lygiagrečiai.
	

	Diegimo saugumas ir tiekėjo prieiga
	Diegimo metu tiekėjo darbuotojų prieiga turi būti vardinė, minimali ir terminuota.
Baigus darbus laikinos prieigos ir paskyros turi būti panaikintos.
	

	Mokymai
	Tiekėjas turi suteikti ne mažiau kaip 8 (aštuonias) akademines valandas praktinių mokymų PAM administratoriams.
Mokymai turi apimti pagrindinį administravimą, paskyrų įtraukimą, slaptažodžių politiką, RDP / SSH sesijas, auditą, Discovery, SIEM integraciją, atsargines kopijas ir atkūrimą.
	

	Dokumentacija
	Turi būti pateikta sprendimo administravimo dokumentacija: architektūros schema, komponentai ir prievadai, sistemos reikalavimai, integracijų nustatymai, rolės ir prieigos, slaptažodžių politika, atsarginių kopijų ir atkūrimo procedūra, avarinės prieigos bei SIEM integracijos aprašymas.
	

	Atitikties pagrindimas pasiūlyme
	Stulpelyje „Siūloma reikšmė“ tiekėjas turi nurodyti konkrečią siūlomo sprendimo funkciją, licenciją ar modulį ir, kai reikalinga, pateikti gamintojo dokumentaciją ar kitą atitiktį pagrindžiančią informaciją.
	

	Kibernetinio ir nacionalinio saugumo reikalavimai
	Sprendimas turi sudaryti sąlygas įgyvendinti Kibernetinio saugumo reikalavimų apraše nustatytus privilegijuotos prieigos, MFA, administratorių veiksmų audito ir žurnalinių įrašų apsaugos reikalavimus.
Tiekėjas turi pateikti informaciją, reikalingą nacionalinio saugumo reikalavimams įvertinti.
	



